Velvičija
Velvičija (lat. Welwitschia) je monotipski rod Gnetophyta u redu Welwitschiales, razred Gnetopsida, divizija Gnetophyta. Ima samo jednu vrstu, Welwitschia mirabilis koja raste u suhim krajevima na uskom obalnom i priobalnom području Angole i Namibije, u pustinji Namib. Imenovan je po austrijskom botaničaru Friedrichu Welwitschu. Biljka se sastoji od korijenja, niske stabljike i dva stalna kožasta lista koji se, kako rastu, pružaju po tlu i s vremenom kidaju na uže trake. Najveći primjerak, visine 1,8 metara zabilježen je u planinama Messum, a drugi na Welwitschia Flatsu kod rijeke Swakop, visok 1,2 m, širok 8,7 metara. Životni vijeke biljke je između 400 i 1500 godina. Neformalno, ali uobičajeno označava se kao "živi fosil". Većina botaničara je velvečiju tretirala kao poseban monotipsi rod u monotipskoj porodici ili čak kao red]. Najnoviji sistemi postavljaju Welwitschia mirabilis u njenuu vlastitu porodicu Welwitschiaceae u red golosjemenjala Gnetales.